Document ID: /fineweb-2-swissfilter-quality_10-filterrobots/filtered/03755.jsonl.gz/6

เห็นข่าวดราม่าไลฟโค้ชแล้ว ทำเอากุต้องไปกุเกิลหาอาชีพนี้ ว่าจบอะไรกันมา ธุรกิจหน้าตาเป็นไง ทำไมคนถึงยอมจ่ายเงินให้กับคนพวกนี้ที่แลดูไม่ได้มีเครดิตหรือมีความเชี่ยวชาญอะไรซักเรื่อง ให้มาสอนว่าควรจัดการกับชีวิตตัวเองยังไง (อันหลังนี่ยังไม่มีคำตอบนะ เจอแต่หลักการธุรกิจไลฟโค้ช 55+)
อันนี้คือสรุปคร่าวๆที่อ่านมาฮะ
คืออาชีพไลฟโค้ชเนี่ย มันเริ่มมาจากโธมัส ลีโอนาร์ด นักวางแผนทางการเงิน ย้อนไปช่วงปี 1980 เขาสังเกตว่าผู้คนอยากได้คำแนะนำจากเขามากกว่าคำแนะนำด้านการลงทุน จากนั้นก็ค่อยๆผันตัวจากให้คำแนะนำทางการเงินมาให้คำแนะนำในการวางแผนชีวิต ที่จะทำให้แต่ละคน(ลูกค้า?)เดินไปถึงเป้าหมายที่ต้องการ พอเข้าช่วงปี 1990 ก็มีการเปิดหลักสูตรไลฟโค้ชเป็นครั้งแรก รู้จักกันว่า Coach U
ไลฟโค้ชที่อ่านเจอดูจะเหมือนจะมีสองประเภทหลักๆ
1) คือพวกที่จบหลักสูตรมาจากไหนซักที่ (มีมาตรฐานอะไรรองรับไหมก็ไม่รู้ แต่ที่แน่ๆมหาลัยจริงๆไม่มีสอนอ้ะ สาขาไลฟโค้ช ใกล้เคียงสุดก็จิตวิทยา)
2) พวกที่ทำงานสายนี้อยู่แล้ว (นักจิตวิทยา นักบำบัดจิต) หารายได้เพิ่ม แต่จะไม่รับ client ในฐานะนักบำบัดจิตและไลฟโค้ชในเวลาเดียวกัน ส่วนตัวคิดว่าไลฟโค้ชกลุ่มนี้ดูมีเครดิตที่สุดละ
จริงๆอยากจะเพิ่มประเภทที่ 3 คือพวกที่อายุก็ไม่มาก ประสบการณ์ไม่มี (แต่อาจจะบ้านรวย) ไม่มีเครดิตห่าอะไรเลย แต่เสือกทำเป็นรู้เรื่องชีวิตคนอื่น แต่ไม่อยากเสียเวลาหาข้อมูลของคนกลุ่มนี้ เราจะไม่พูดถึง
การทำงานของไลฟโค้ชแต่ละคนจะต่างกันไป business model ไม่เหมือนกัน บางคนแบบว่า เริ่มจากให้คำปรึกษาฟรี ทำให้อีกฝ่ายรู้สึกว่าไลฟโค้ชแคร์นะ เค้ารู้จักตัวตนของเรานะ เข้าใจปัญหาเรานะ และถ้าอยากได้คำปรึกษาเพิ่ม ไม่ว่าจะเป็นการนัดกินกาแฟ คุยออนไลน์ ก็จะมีการคิดเป็นรายชม.
บางคนเปิดคอร์สสอนเป็นกลุ่มๆ คือแต่ละคนจะจ่ายถูกลง แอบไปส่องไลฟโค้ชต่างประเทศใน IG ที่มีคนตามหลักแสน แบบว่ามีคลาสทำสมาธิด้วย
ไลฟโค้ชจะต่างจากนักบำบัดจิต (therapist ภาษาไทยเรียกงี้ปะวะ?) ตรงที่เวลาคุยกับนักจิตวิทยา นักจิตวิทยาจะมีหน้าที่รับฟัง และวิเคราะห์ และไม่พูดเกี่ยวกับตัวเองให้คนไข้รู้มาก ในขณะที่ไลฟโค้ชจะมีลักษณะตรงกันข้าม เช่น จะแอคทีฟมากบนโซเชียลมีเดีย ไลฟรัวๆ คล้ายๆเน็ตไอดอล ประมาณนี้
แอดมองว่าไลฟโค้ชที่ดีที่สุดคือประสบการณ์อ้ะ ออกไปใช้ชีวิตข้างนอก เจอผู้คนหลากหลาย คำแนะนำดีๆมันมักจะมาจากคนพวกนี้แหละ แอดรู้จักคนตั้งแต่อดีต consultant ทำเงินวันละ $5000 (ย้ำ วันละ $5000 แสนห้าต่อวัน เชี่ยเอ้ย) จนไปถึงอดีตวิศวะนาซ่า (ตอนนี้เป็น CEO แล้ว) คนจริงพวกนี้ที่มรึงอยากได้คำแนะนำจากเค้า เค้าไม่เสียเวลามาเป็นไลฟโค้ชให้มรึงหรอออก มรึงต้องออกไปหาเค้าเองงงงง
เพิ่มเติม: พารากราฟสุดท้ายนี่ไม่ได้บอกให้ออกไปหาCEOมาเป็นเพื่อนนะ รู้จักใครได้รู้จักแมร่งให้หมด คนเก็บของเก่าขายกุก็รู้จัก ไอคนขายของเก่านี่แหละสอนกุว่าของเก่าจริงของเก่าปลอมบางอย่างให้ดูที่สกรู ใครจะเอาของช่วงหลังสงครามโลกครั้งที่สองมาหลอกขายว่าเป็นของก่อนยุค1900อย่ามา
#มิตรสหายท่านหนึ่ง